  Туспуктэм: Татьяна Пунгина Майя Бывальцева 2022-тӥ арын Удмуртиысь школаослы 55 автобусъёс вуозы. Выль транспорт басьтыны федерал коньдэтысь 160,7 миллион манет висъязы. Со сярысь элькун тӧролэн но кивалтэтлэн пресс-службазы ивортӥз. Удмуртиысь дышетон юртъёслэн автопарказы ГАЗ маркаен 28 автобусъёс вуозы шуыса чакламын, ПАЗ маркаен – 25, УАЗ – 2. Выль транспорт тӥяськем но 10 арлэсь трос уже кутэм автобусъёсты воштоз. Со сяна, элькунын выль школа маршрутъёс усьтӥськемын, куд-огаз трос пиналъёсты нуллоно луэ. Автобусъёсы тахограф, ЭРА-ГЛОНАСС, ӵуж тылын пиштӥсь маячок пуктэмын. Вань транспорт кун стандартъёслы тупа. Тодэ вайытом, 2021-тӥ арын Удмуртия 266 миллион манет тыр 110 автобусъёс басьтӥз. Коньдонэз федерал бюджетысь висъязы. 2020-тӥ арын 37 школа автобусъёс вуизы, солы 79 миллион манетлэсь трос коньдон быдтӥзы. Тегъёс: автобусъёс школаос Удмуртия Авто  